AQShda tayanch foiz stavkasi koronavirus sababli shoshilinch tarzda pasaytirildi

AQShning markaziy banki vazifasini bajaruvchi FZT tayanch foiz stavkasini 0,5 punktga, ya'ni 1-1,25 foizgacha pasaytirdi. Bungacha foiz stavkasi 1,5-1,75 foizni tashkil qilgan.  
FZT ushbu qarorni iqtisodiy faollikka qo‘shimcha xatarlar yaratayotgan koronavirus epidemiyasi bilan tushuntirgan.
FZT qarorni e'lon qilishi arafasida Bloomberg axborot agentligi AQSh prezidenti ma'muriyatida amaldorlar koronavirus epidemiyasi oqibatlarini minimallashtirish uchun foiz stavkasini tushirishni talab qilayotganlarini ma'lum qilgan.
Avvalroq Iqtisodiy hamkorlik va taraqqiyot tashkiloti koronavirus epidemiyasi sababli global savdo aylanmasi 2020 yilda 3,75 foizga kamayishidan ogohlantirgan.